32006R1897
L 395/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1897/2006 НА СЪВЕТА
от 19 декември 2006 година
за изменение на Регламент (ЕО) № 1255/96 за временно суспендиране на автономните мита по Общата митническа тарифа за определени промишлени, земеделски и рибни продукти
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 26 от него,
като взе предвид предложението на Комисията,
като има предвид, че:
(1)
В интерес на Общността е да суспендира частично или изцяло автономните мита от Общата митническа тарифа за някои нови продукти, които не са изброени в приложението към Регламент (ЕО) № 1255/96 на Съвета (1).
(2)
Много от продуктите, които са посочени в Регламент (ЕО) № 1255/96, следва да бъдат премахнати от списъка в приложението към този регламент, защото не е в интерес на Общността да продължава суспендирането на автономните мита от Общата митническа тарифа или защото описанието трябва да се промени, за да се вземат предвид техническото развитие на продуктите и икономическите тенденции на пазара.
(3)
Съответно продуктите, чиито описания трябва да бъдат променени, следва да се разглеждат като нови продукти.
(4)
За по-лесно разбиране, предвид големия брой изменения, които влизат в сила на 1 януари 2007 г., приложението към Регламент (ЕО) № 1255/96 следва да бъде заменено с напълно нов вариант, който влезе в сила на тази дата.
(5)
Срокът на валидност на мярката следва да е ограничен с цел да се направят икономическите проучвания за всички отделни суспендирания през този период. Опитът показва, че е необходимо да се предвиди краен срок за суспендиранията, изброени в Регламент (ЕО) № 1255/96, за да се гарантира, че са взети предвид технологичните и икономическите промени. Не следва да се изключва предсрочното прекратяване на някои мерки или тяхното продължаване след края на този период, ако за това се появят икономически причини, в съответствие с принципите, установени в съобщението на Комисията относно автономните мерки за суспендиране на митата и автономните тарифни квоти (2).
(6)
Следователно Регламент (ЕО) № 1255/96 следва съответно да бъде изменен.
(7)
Предвид икономическото значение на настоящия регламент е необходимо да се прибегне до основанията за спешност, предвидени в точка 1.3 от протокола за ролята на националните парламенти в Европейския съюз, приложен към Договора за Европейския съюз и към Договорите за създаване на Европейската общност, Европейската общност за въглища и стомана и Европейската общност за атомна енергия.
(8)
Тъй като настоящият следва се прилага от 1 януари 2007 г., е необходимо той да влезе в сила незабавно,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 1255/96 се заменя с текста, представен в приложението към настоящия регламент.
Член 2
Временните суспендирания на автономните мита от Общата митническа тарифа за продуктите, включени в приложението, се прилагат от 1 януари 2007 г. Суспендиранията изтичат на датите, посочени в това приложение.
Член 3
Настоящият регламент влиза в сила в деня след публикуването му в Официален вестник на Европейския съюз.
Прилага се от 1 януари 2007 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 декември 2006 година.